Superstogodišnjaci
Superstogodišnjak (engleski: Supercentenarian) je izraz koji se koristi za svako ljudsko biće čiji životni vijek iznosi više od 110 godina. Takve ličnosti su izuzetno rijetke; pretpostavlja se da superstogodišnjakom u prosjeku postaje samo jedan od 1000 stogodišnjaka. Ličnost koja ima takav životni vijek je živjela 40.178 dana. Postoje naučnoistraživačke organizacije koje se bave istraživanjem najstarijih ljudi po državama i regionima širom svjeta, to su Gerontološka Istraživačka Grupa (GRG) i LongeviQuest (LQ) koje potvrđuju osobe starije od 110 godina na globalnom nivou. Najstarija osoba ikada bila je Jeanne Calment iz Francuske, koja je 1997. godine umrla u dobi od 122 godine i 164 dana. Najstariji potvrđeni muškarac ikada bio je Džiroemon Kimura iz Japana koji je 2013. godine umro u dobi od 116 godina i 54 dana.